stanford-oval/wikipedia huggingface dataset:
טקס פרסי לורנס אוליבייה 2014
הערות שוליים

↑  "Gemma Arterton and Stephen Mangan to host Olivier Awards". bbc.co.uk/news. BBC News. 21 במרץ 2014. נבדק ב-13 באפריל 2014. {{cite web}}:  (עזרה)
↑  Staff, Guardian (10 במרץ 2014). "Olivier awards 2014 – full nominations". the Guardian (באנגלית). {{cite web}}:  (עזרה)
| פרס לורנס אוליבייה |
| --- | --- | --- |
| פרסים עכשוויים | מחזה חדש • קומדיה חדשה • הפקה מחודשת • שחקן • שחקנית • הופעה בתפקיד משנה (שחקן בתפקיד משנה, שחקנית בתפקיד משנה) |  |
| מחזות זמר | מחזמר חדש • הפקה מחודשת של מחזמר • שחקן במחזמר • שחקנית במחזמר • הופעה בתפקיד משנה במחזמר (שחקן בתפקיד משנה במחזמר, שחקנית בתפקיד משנה במחזמר) • הישג במוזיקה |  |
| הפקה / יצירה | • במאי • כוריאוגרפיה  • עיצוב תפאורה • עיצוב תלבושות • עיצוב תאורה • סאונד |  |
| מחול / אופרה | הפקת מחול חדשה • הפקת אופרה חדשה • הישג במחול • הישג באופרה |  |
| פרסים מיוחדים / אחרים | פרס מיוחד של האיגוד • בידור ומשפחה • Achievement in an Affiliate Theatre • חביב הקהל |  |
| פרסי עבר | שחקן השנה במחזה חדש • שחקנית השנה במחזה חדש • שחקן השנה בהפקה מחודשת • שחקנית השנה בהפקה מחודשת • הופעה בקומדיה • הופעה במחזמר • שחקן השנה בתפקיד משנה • שחקן חדש במחזה • השחקן המבטיח • הופעה של להקה • במאי במחזה • במאי במחזמר • המחזאי המבטיח ביותר • הישג במחזמר |  |
| טקסים | 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 (לא נערך) • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 |  |
טויוטה אליון

| --- | --- |
 
 מאפיינים כלליים
 יצרן:  טויוטה
 שנות ייצור:  2001 - היום
 מודל קודם:  Toyota Carina 
 סיווג:  משפחתית גדולה
 אורך:  4,565 מילימטר
 רוחב:  1,695 מילימטר
 גובה:  1,475-1,485 מילימטר (2007)
 משקל:  1,200-1,330 קילוגרם (2007)
 בסיס גלגלים:  2,700 מילימטר
 מפרט טכני
 מנוע:  מנוע בנזין 
 קשר:  טויוטה פרמיו
 
טויוטה אליון (Toyota Allion) היא מכונית משפחתית גדולה המיוצרת על ידי טויוטה משנת 2001. היא נמכרת ביפן בלבד.
אליון החליפה את הטויוטה קרינה. לאליון מראה מודרני יותר מטויוטה פרמיו שהוצגה באותה עת ואיתה היא חולקת רכיבים רבים. בשנת 2007 הוצג דור שני למכונית הדור השני היה בעל מראה חד יותר מהדור הקודם של אליון.
זכויות להט"ב בגואטמלה

| --- | --- |

גואטמלה
 מעמד בחוק:  חוקי מאז 1871
 טרנסג'נדריות:  אין הכרה בשינוי מגדר
 שירות צבאי:  אין נתונים
 הגנה מפני אפליה:  אין הגנה מפני אפליה על רקע נטייה מינית או זהות מגדרית
 זכויות משפחה
 הכרה בזוגיות חד־מינית:  אין הכרה בזוגיות חד-מינית
 אימוץ:  אין הכרה באימוץ על ידי זוגות חד-מיניים
 
 הצבעה על הצהרת האו"ם:  בעד
לסביות, הומוסקסואלים, טרנסג'נדרים וביסקסואלים (להט"ב) בגואטמלה מתמודדים עם אתגרים משפטיים וחברתיים שתושבים הטרוסקסואלים בעלי תחושת התאמה לזהותם המגדרית אינם חווים. פעילות הומוסקסואלית בין מבוגרים בהסכמה מוגדרת כחוקית בשטחי המדינה מאז 1871. עם זאת, מערכות יחסים בין זוגות חד-מיניים אינן מחזיקות באותן הכרות משפטיות שזמינות לזוגות הטרוסקסואלים מהמין השני שכן נישואים חד-מיניים או כל הכרה מוגבלת יותר בזוגיות חד-מינית (איחוד אזרחי, נישואי חוזה, ידועים בציבור) אינם מוכרים בחוק. כמו כן, לא קיימת הכרה משפטית בשינוי מגדר עבור טרנסג'נדרים בעלי דיספוריה מגדרית.
נטייה מינית וזהות מגדרית אינן כלולות כעילות שמוגנות במפורש מפני אפליה בחוקי גואטמלה למניעת אפליה. עם זאת, החריג היחיד בנושא הוא הקוד על ילדות ונוער שאושר ב-1997, שמגן על ילדים ובני נוער מפני אפליה על בסיס מגוון גורמים, כולל נטייתם המינית שלהם ושל הוריהם.
מעמד בחוק

תרבות המאיה, שנכחה בגואטמלה לפני הגעתה של האימפריה הספרדית, הייתה בעלת קבלה חברתית כלפי הומוסקסואליות, בעוד שהיו קשרים חזקים בין טקסים שונים לבין פעילות הומוסקסואלית. חלק מהשמאנים המאיים עסקו במעשים הומוסקסואלים עם מטופליהם, ומטיפים בטקסים עם האלים שלהם.
בעקבות הכיבוש הספרדי של גואטמלה (אנ') ושילובו של שטח המדינה של ימינו במלכות המשנה של ספרד החדשה, שהוביל להנחלת המוסר הקולוניאלי של הנצרות, נענשו "מעשי סדום" (פעילות הומוסקסואלית) בהעלאה על המוקד. בכך, במשך השנים לאחר מכן נעלמה הקבלה החברתית שאופיינה בקרב האוכלוסייה המקומית סביב מערכות יחסים חד-מיניות.
פעילות הומוסקסואלית בהסכמה הפכה לחוקית שוב בגואטמלה בשנת 1871, עם גיל הסכמה שוויוני בין זוגות הומוסקסואלים והטרוסקסואלים כאחד.
הכרה במערכות יחסים חד-מיניות

גואטמלה אינה מכירה בנישואים חד-מיניים, וגם לא בכל צורה מוגבלת יותר של זוגיות חד-מינית (איחוד אזרחי, נישואי חוזה, מעמד ידועים בציבור). נשיא גואטמלה בין השנים 2008-2012 אלווארו קולום היה ידוע כתומך בהכשרה משפטית של איחוד אזרחי בקרב זוגות חד-מיניים.
בדצמבר 2016, הודיעה הודיעה חברת הקונגרס של הרפובליקה של גואטמלה (אנ') (הפרלמנט הגואטמלי) סנדרה מורן (אנ'), שידועה כחברת הפרלמנט הלסבית מוצהרת הראשונה, יחד עם קבוצות נוספות, על הצעת חוק להכשרת איחודים אזרחיים בין זוגות מאותו המין. מורן הודתה כי ההצעה תספוג ביקורות שלילות מצד קבוצות שונות, אך הגיבה בנוגע לנושא באומרה כי "החברה מורכבת לא רק מהאנשים האלה, אלא גם מאנשים שחושבים אחרת".
הכרה במערכות יחסים חד-מיניות > פסק בית הדין האינטר-אמריקאי לזכויות אדם 2018

ב-9 בינואר 2018, בית הדין האינטר-אמריקאי לזכויות אדם (IACHR) קבע כי מדינות החתומות על האמנה האמריקאית לזכויות אדם מחויבות לאפשר לזוגות חד-מיניים להינשא כזכות אדם. הפסיקה, שחייבה באופן מלא את קוסטה ריקה לחוקק הכשרה של נישואים חד-מיניים בשטחה (בה התרחש פסק הדין) והוגדרה כתקדים מחייב למדינות נוספות באמריקה הלטינית והקריבית קבעה כי,
"המדינה חייבת להכיר ולהבטיח את כל הזכויות הנגזרות מקשר משפחתי בין בני אותו המין בהתאם להוראות הסעיפים 11.2 ו-17.1 של האמנה האמריקאית. (...) בהתאם לסעיפים 1.1, 2, 11.2, 17 ו-24 של האמנה האמריקאית, יש צורך להבטיח גישה לכל הדמויות הקיימות במערכות המשפט המקומיות, לרבות הזכות להינשא. (...) להבטיח את ההגנה על כל הזכויות של משפחות שנוצרו על ידי זוגות חד-מיניים, ללא אפליה ביחס לאלו המורכבות על ידי זוגות הטרוסקסואלים".
הפסיקה התקבלה במחלוקת בקרב אוכלוסיית גואטמלה, בעוד שעורכי דין חוקתיים דחקו בממשלה לציית לפסיקה. בתגובה לפסיקה, מספר מחוקקים הציגו הצעת חוק תחת השם "חיים והגנה" שתאסור במפורש על הכרה משפטית בנישואים חד-מיניים. אם תתקבל, הצעת החוק תגדיר את המונח משפחה בין זוגות הטרוסקסואלים בלבד. בנוסף, הצעת החוק קובעת כי "חופש המצפון והביטוי" ייגן על אנשים מפני "חובה לקבל התנהגות או מנהגים שאינם הטרוסקסואלים". ההצעה משכה ביקורת נוספת, שכן היא מתארת בניגוד לעמדות רפואיות רבות כי הומוסקסואליות "מנוגדת לביולוגיה ולגנטיקה". ההצעה עברה בקריאה ראשונה ושנייה, ונדרשת לעבור קריאה שלישית סופית עבורה החקיקה, קריאה של כל מאמר בודד וחתימה של הנשיא. הנשיא ג'ימי מוראלס הביע תמיכה בהצעה באומרו כי "אני מזכיר לתושבי גואטמלה שהמוסדות שלהם ופקידיהם, לפי סעיף 156 של החוקה הפוליטית של הרפובליקה, אינם מחויבים למלא פקודות בלתי חוקיות. גואטמלה והממשלה שלנו מאמינים בחיים. הממשלה שלנו וגואטמלה מאמינות במשפחה המבוססת על נישואים בין גבר ואישה בלבד". לאחר הצהרתו הופנו כלפי מוראלס ביקורות שליליות על רקע שימושו במונח "בלתי חוקיות" שאותו כינו כ-"שגוי עובדתית" על רקע העובדה כי גואטמלה, כמו רוב מדינות אמריקה הלטינית והאיים הקריביים, חתמו על האמנה האמריקאית לזכויות אדם שמחייבת מדינות חתומות "לפעול לפי סמכות השיפוט והפסיקה של בית הדין האינטר-אמריקאי לזכויות אדם". אם תתקבל, הצעת החוק תפר את החוק בכל הנוגע לציות לפסיקת בית הדין כלפי חיוב ההכשרה של נישואים חד-מיניים, ואת האמנה האמריקאית לזכויות אדם בפרט. פעילי זכויות להט"ב גואטמלים הודיעו על כוונתם לערער על ההצעה אם תחוקק בפני בית המשפט לחוקה של המדינה, ובמידת הצורך, בפני בית הדין. עם זאת, בספטמבר 2018 נחסמה העברת הקריאה השלישית של הצעת החוק, ומאז לא נדונה עוד בקונגרס.
ב-9 במרץ 2022, הקונגרס אישר את הצעת החוק 5272, שהייתה אוסרת על הכרה בנישואים חד-מיניים בגואטמלה לצד נושאים אחרים. הנשיא אלחנדרו יאמטיי התנגד לחקיקת ההצעה, והכריז כי יטיל עליה וטו, על רקע "הפרת חוקת גואטמלה" ו-"הסכמים" שהמדינה חתמה. ההצעה נדחתה לבסוף על ידי הקונגרס ב-15 במרץ.
הגנה מפני אפליה

חוקי גואטמלה אינם מכללים את העילות נטייה מינית או זהות מגדרית כעילות מוגנות מפני אפליה בתחומים כגון תעסוקה, חינוך, דיור, שירותי בריאות, בנקאות או מקומות לינה. החריג היחיד לכך הוא הקוד על ילדות ונוער שאושר בשנת 1997, שמגן על ילדים ובני נוער מפני אפליה על בסיס מגוון גורמים, כולל נטייתם המינית שלהם ושל הוריהם.
במאי 2017 הציגה חברת הקונגרס סנדרה מורן הצעת חוק במטרה לתקן את הסעיפים 27 ו-202 של הקוד הפלילי עבור הוספת נטייה מינית וזהות מגדרית כקטגוריות מוגנות מפני אפליה בכלל התחומים במדינה.
זהות מגדרית

מאז שנת 2016, טרנסג'נדרים בעלי דיספוריה מגדרית בגואטמלה רשאים לשנות את שמם החוקי כך שיתאים לזהותם המגדרית המועדפת לאחר פסק דין שיפוטי. עם זאת, אינם רשאים לשנות את הסמן המגדרי המשפטי שלהם במסמכי זהות.
בדצמבר 2017 הוגשה לקונגרס הגואטמלי הצעת חוק ל-"הכרה בזכות לזהות מגדרית" שתכשיר עבור טרנסג'נדרים את הגישה לשנות את שמם ומגדרם המשפטי במסמכים רשמיים. עם זאת, באוגוסט 2018, הוועדה לנקודות החקיקה והחוקתיות וועדת הנשים דחו את העברת ההצעה.
תנאי מחיה

אף על פי שהומוסקסואליות הפכה לחוקית בגואטמלה מאז 1871, גישות חברתיות שליליות כלפי הנושא המשיכו להיות נוכחות בחברה הגואטמלית, ודווחים על הטרדות ואירועי הרג ממוקדים של אזרחי להט"ב גואטמלים נודעו לאורך השנים. בשנת 1976 הורשה הבר ההומוסקסואלי הראשון במדינה להיפתח שהיה ליחיד מסוגו עד סוף שנות ה-90.
אזרחי להט"ב גואמטלים הפכו לגלויים יותר מאז שנות ה-90. בשנת 1993 הותר להקים את הארגון "OASIS" כקבוצה ללא מטרות רווח שתספק חינוך מקיף למאבק ב-HIV/איידס בקרב להט"ב גואטמלים. סיום מלחמת האזרחים ב-1996 שהתקיימה בגואטמלה מאז 1960, והתפתחות האווירה הפוליטית במדינה שלאחר מכן, אפשרו ל-"OASIS" לעבוד גם כן על שיפור המעמד המשפטי של זכויות להט"ב. מצעד הגאווה הראשון במדינה התקיים בבירה גואטמלה סיטי בשנת 2000.
תנאי מחיה > פוליטיקה

בינואר 2016, סנדרה מורן נבחרה לפרלמנט הגואטמלי ובכך, הייתה למחוקקת הלסבית מוצהרת הראשונה במדינה. מורן כיהנה בפרלמנט עד ינואר 2020.
במהלך הבחירות הכלליות בגואטמלה 2019 (אנ'), התמודדו מרחבי המדינה ארבעה גברים הומוסקסואלים מוצהרים לתפקידים פוליטיים שונים. בין המועמדים שהתמודדו על מושבים בקונגרס הגואטמלי היו אלדו דאווילה (אנ'), מנכ"ל "Asociación Gente Positiva" - ארגון שירות למאבק במחלות ה-HIV/איידס מהבירה גואטמלה סיטי ואוטו רנה פליקסה. מתוך ארבעת המתמודדים, השניים הנוספים, חוסה קרלוס הרננדס רואנו והנרי קורטז, התמודדו על מושבים בפרלמנט של מרכז אמריקה (אנ') (המוסד הפוליטי והגוף הפרלמנטרי של ארגון מערכת השילוב של מרכז אמריקה (אנ')) ששוכן בגואטמלה סיטי. לאחר הבחירות, נבחר רואנו לפרלמנט, ודאווילה הפך לגבר ההומוסקסואל הגלוי הראשון שנבחר לקונגרס של גואטמלה בעודו הצהיר כי הוא "נשבע להילחם למען זכויות להט"ב במדינה" לאחר כניסתו לתפקיד בינואר 2020 על ידי דחיפה להצעת חוק שתפליל פשעי שנאה ודברי שטנה נגד להט"ב, והצעת חוק אשר תכשיר לטרנסג'נדרים גואטמלים גישה משפטית לשנות את הסמן המגדרי שלהם במסמכי זהות. דאווילה קרא בנוסף להקמת ועדה לאומית לתלונות ומעקב אחר אפליה נגד להט"ב.
תנאי מחיה > אלימות

על פי דיווחים לאורך השנים, פשעים ממניעים של דברי שטנה על בסיס נטייה מינית או זהות מגדרית נסבלו על ידי רשויות גואטמלה, במיוחד כאשר ההטרדה או האלימות הופנתה כלפי טרנסג'נדרים.
בסוף שנות ה-90, היו מספר דיווחים מטעם האו"ם ומספר ארגונים לא ממשלתיים לפיהם אזרחי להט"ב גואטמלים היו ממוקדים באופן שיטתי להרג ממוקד כחלק מ-"קמפיין טיהור חברתי". אחד הקורבנות היותר בולטים של הקמפיין היה הפעיל הטרנסג'נדר לואיס פלנסיה, שנרצח ביריות אקדח בבירה גואטמלה סיטי בשנת 1997.
טבלת סיכום

| --- | --- |
פעילות הומוסקסואלית חוקית:  (מאז 1871)
גיל הסכמה שווה לזוגות הטרוסקסואלים:  (מאז 1871)
חוקים נגד אפליה בחינוך:  (מאז 1997)
חוקים נגד אפליה בתעסוקה: 
חוקים נגד אפליה במתן סחורות ושירותים: 
חוקים נגד אפליה בכל התחומים האחרים (כולל אפליה עקיפה, דברי שטנה): 
נישואים חד-מיניים: 
הכרה בזוגות חד-מינית (איחוד אזרחי, נישואי חוזה, ידועים בציבור): 
אימוץ משותף על ידי זוגות חד-מיניים: 
אימוץ ילד חורג בקרב זוגות חד-מיניים: 
גישה להפריה חוץ-גופית בקרב זוגות לסביות: 
הכרה משפטית בשינוי מגדר: / (מאז 2016 שינוי שם מוגדר כחוקי)
לסביות, הומוסקסואלים, טרנסג'נדרים וביסקסואלים מוצהרים רשאים לשרת בצבא:  אין נתונים
איסור על ביצוע טיפול המרה בחוק: 
פונדקאות מסחרית לזוגות גברים הומוסקסואלים: 
גברים המקיימים יחסי מין עם גברים רשאים לתרום דם:
ראו גם

זכויות להט"ב
זכויות להט"ב באמריקה
יאניס אמאנאטידיס

יאניס אמאניטידיס (ביוונית: Γιάννης Αμανατίδης; ‏נולד ב־3 בדצמבר 1981) הוא כדורגלן עבר יווני ששיחק בעמדת החלוץ.
קריירה

אמאניטידיס, יליד קוזאני, היגר עם משפחתו לשטוטגרט בגיל 9, שם הצטרף למועדון SC שטוטגרט. ב-1995 הצטרף לאקדמיית הכדורגל של שטוטגרט. ב-2002 הוא החל את הקריירה שלו בבונדסליגה, לאחר שהושאל לגרויטר פירת' ששיחקה בליגה נמוכה יותר. בנובמבר 2002 ערך את הופעת הבכורה במדי נבחרת יוון במשחק מול נבחרת אירלנד.
לאחר עימות עם המאמן פליקס מגאת על מספר המשחקים שבהם הוא שותף הושאל אמאנאטידיס לאיינטרכט פרנקפורט שנאבקה על מקומה בבונדסליגה, הפגין יכולת טובה אך לא הצליח להציל את הקבוצה מירידה לליגת המשנה.
בקיץ שלאחר הירידה הוא חתם בקייזרסלאוטרן מהליגה השנייה, אך לאחר עונה אחת עזב והצטרף מחדש לפרנקפורט שהעפילה מחדש לבונדסליגה. מאז שחזר לפרנקפורט הוא היה לאחד ממבקיעי השערים הטובים ביותר של הקבוצה, ובעונת 2007/2008 אף התמנה לקפטן.
במשחק החוץ מול נבחרת טורקיה במוקדמות יורו 2008 הוא הבקיע את השער היחיד, שהקנה לנבחרתו את הכרטיס לטורניר.
טקס פרסי לורנס אוליבייה 2013

| --- | --- |
 תאריך:  2013 
 מיקום:  בית האופרה המלכותית, קובנט גארדן 
 מנחים:  יו בונוויל שרידן סמית'
 →2012 2014←
 
טקס הענקת פרסי לורנס אוליבייה לשנת 2013 נערך ב-28 באפריל 2013 בבית האופרה המלכותית שבלונדון. חברת מאסטרקארד העניקה חסות לטקס בפעם השלישית ברציפות. את הטקס הנחו יו בונוויל ושרידן סמית' בליווי מוזיקה בביצוע תזמורת הקונצרטים של ה-BBC. שידור חי של הטקס הועבר ברדיו 2 של ה-BBC בהגשת קן ברוס. חלקים נבחרים מהטקס שודרו בטלוויזיה בערוץ ITV1.
מבצעים אורחים

מייקל בול, מבצע את "Love Changes Everything" מתוך Aspects of Love
טייד ביסינגר, מבצע את "Electricity" מתוך "בילי אליוט - המחזמר"
פטולה קלארק, מבצעת את "With One Look" מתוך המחזמר "שדרות סאנסט"
הת'ר הדלי, מבצעת את "I Will Always Love You" מתוך המחזמר "שומר הראש"
אידינה מנזל, מבצעת את "That's How I Say Goodbye" ו-"Don't Rain on My Parade"
טים מינצ'ין, מבצע את "My House" from "מטילדה"
מת'יו מוריסון, מבצע מחרוזת מתוך "סיפור הפרברים"
שרידן סמית', מבצעת את "Diamonds Are a Girl's Best Friend"
צוות שחקני Top Hat
צוות שחקני "קברט"
צוות שחקני "שורת המקהלה"
צוות שחקני סיבוב ההופעות בממלכה המאוחדת של "קאטס"
הפקות עם מועמדויות וזכיות מרובות

ההפקות הבאות היו מועמדות למספר פרסים:
8: "המקרה המוזר של הכלב בשעת לילה"
7: Top Hat
6: "סוויני טוד"
5: The Audience ו"נשקיני, קייט"
4: "שומר הראש", "משהו קוסמי" ו"הלילה השנים עשר"
3: "קברט"
2: Apollo/Aeternum/24 Preludes, "בילי באד", "שורת המקהלה", The Effect, "מסע ארוך אל תוך הלילה", "מקבת'", "האמן ומרגריטה", Old Times ו-This House
ההפקות הבאות זכו במספר פרסים:
7: "המקרה המוזר של הכלב בשעת לילה"
3: "סוויני טוד" ו-Top Hat
2: Apollo/Aeternum/24 Preludes ו-The Audience
זיהוי פלילי במחשבים

זיהוי פלילי במחשבים (ידוע כפורנזיקס; מאנגלית: Computer forensics) היא ענף בזיהוי פלילי העוסק במציאת ראיות משפטיות במחשבים ובאמצעי אחסון דיגיטליים. מטרת הענף היא זיהוי, חילוץ, שימור, שחזור, ניתוח והצגת עובדות והנחות שונות אודות המידע.
אף על פי שחקירה זו מזוהה בעיקר עם הפללת עבריינים על ידי המשטרה, שיטות ועקרונות מהענף משמשים רבות גם במרחב הקיברנטי בתחום אבטחת המידע, ובזירה האזרחית - למשל לשם שחזור קבצים שנמחקו ממערכת הקבצים, כן לשימושים שונים של חברות האנטי-וירוס.
סקירה

עם התגברות התפוצה של מחשבים אישיים בתחילת שנות השמונים, גבר גם ניצולם לצרכים פליליים כמו הונאה, גנבת כסף וריגול תעשייתי וצבאי. בתקופה זו, זכו להכרה פשעי מחשב חדשים (האקינג), כמו גם הצורך לזהותם. ענף חקירת פשעי המחשב התפתח בתקופה זו כשיטה לשחזור ולחקירת ראיות דיגיטליות לצרכים משפטיים. מאז, היקף הפשיעה גדל במהירות (בין השנים 2002 ל- 2003 נרשמה עליית מדרגה משמעותית של כ- 67%) וכיום הענף עוסק בחקירת מגוון רחב של עבירות, לרבות פורנוגרפיית ילדים, הונאה ממוחשבת, רצח ואונס. כמו כן, נעשה שימוש בשיטות החקירה גם לצרכים אזרחיים וצבאיים כאמצעי גילוי אלקטרוני (eDiscovery).
בפועל, שיטות הזיהוי והידע המקצועי נועדו להסברת המצב הנוכחי של אמצעי דיגיטלי אחד או יותר (זיכרון המחשב, דיסק קשיח, תקליטור ואף הודעת דואר אלקטרוני או קובץ תמונה), שלעיתים מקיימים ביניהם יחסי גומלין.
ראו גם

Indicator of compromise
הערות שוליים

↑  "A Formalization of Digital Forensics" (פורסם בספטמבר 2004)
| --- | --- |
בקרת זהויות :  GND: 4774034-6 
ערך זה הוא קצרמרבנושא מחשבים ובנושא חוק ומשפט. אתם מוזמנים לתרום לוויקיפדיה ו.
אמצעי מדיה דיגיטלית שונים עשויים להיות מושא לחקירה
ח'ירבת ניג'ם

| --- | --- |
אין תמונה חופשית
 מיקום
 מדינה:  ישראל 
 מיקום:  גבעת הרדאר, הר אדר
 קואורדינטות:  31°49′39″N 35°07′49″E﻿ / ﻿31.827617°N 35.130329°E﻿ / 31.827617; 35.130329
  (למפת ירושלים מוגדלת) ח'ירבת ניג'ם(למפת ירושלים רגילה) ח'ירבת ניג'ם(למפת הרי ירושלים רגילה) ח'ירבת ניג'ם(למפת הרי ירושלים מוגדלת) ח'ירבת ניג'ם
 
ח'ירבת ניג'ם (בערבית: خربة نجم שפירושו חורבת כוכב) הוא אתר ארכאולוגי בגבעת הרדאר. בחפירות הצלה שנעשו במקום נחשף מבנה מבוצר המוגדר כמצודה מהתקופה הפרסית-הלניסטית והתקופה העות'מאנית.
היסטוריה ומיקום גאוגרפי

גבעת הראדאר נמצאת בתחומי הר אדר, התנחלות ומועצה מקומית במסגרת מחוז יהודה ושומרון. הגבעה נישאת לגובה 880 מ' מעל פני הים. עוברת בה דרך ממעלה-החמישה מזרחה, אל הכפר בדו ואל נבי סמואל. שמו של האתר ח'ירבת ניג'ם, נקרא כך בגלל גובהה. האתר נחשף בחודשים מאי-יולי 1991, במסגרת תוכנית פיתוח ליישוב הר אדר בחפירות הצלה של קמ"ט לארכאולוגיה-ביהודה ושומרון בניהולו של מיכאל דדון. האתר נמצא על שלוחה המשתפלת מערבה בין שני יובליו של נחל כפירה. בח'ירבת נג'ים נחשף מכלול בנייה רחב ממדים, שבו זוהו שתי שכבות.
השכבה הקדומה באתר היא בית חצר מהתקופה הפרסית, שנעשה בו שימוש גם בתקופה ההלניסטית הקדומה. אופיו המבוצר של המבנה משתקף בתוכניתו האוטונומית, בקירות החיצוניים האיתנים, בשער היחיד שבמזרח ובצורתו- כניסה עקיפה אל החצר הפנימית דרך שני חדרים התואמת את תהליך ההתפתחות שניכר בחלק ממבנים אלה. דומה, שהם שרתו בתקופה הפרסית חילות מצב.
מיקומו של האתר סמוך לדרך עתיקה בשם אֶ-נַּבִּי צַמְוִיל, בו נחשפה שכבת יישוב מן התקופות הפרסית וההלניסטית (ייתכן וזהו מרכז מינהל גדול). סמל פחוות יהודה, עשוי להעיד על השתלבותו של האתר בהר אדר במערך היישובים שעל גבול פחוות יהודה. בתקופה העות'מאנית שימש המבנה כחאן על אם הדרך ובו חצר קדמית, אורוות סוסים, כבשנים ותנורים תעשייתיים גדולים ששימשו לעבודות מתכת אולי לעשיית פרסות.
המבנה מהתקופה הפרסית וההלניסטית

השכבה העתיקה בח'ירבת ניג'ם מיוחסת לתקופה הפרסית, בה הוקם מבנה ביצורי, ככל הנראה מצודה שניצבה לאורך גבולה הצפוני של יהודה. שטח המצודה הוא (21.8*25.8 מ') הכולל סדרת חדרים המקיפים חצר פנימית בגודל (11.9*10.0 מ') בה נמצא בור מים. פתח הכניסה (2.2 מ' רוחב) נקבע במזרח; הכניסה הייתה עקיפה, העוברת דרך שני חדרים אל החצר המרכזית.
בתקופה ההלניסטית, שימש המבנה כבית חווה ולא עבר שינוי מהותי אבל כן ניתן לראות חריתות בדגמי אידרה על גבי קירות שהוחלקו באמצעות טיח, האופייניות לתקופה ההלניסטית.
ממצאים ארכאולוגיים מהתקופה הפרסית-הלניסטית > ממצאי מתכות

מחטים.
מכוש - יצוק מברזל בשני קצותיו מעוצב להב: האחד קצר, ורוחבו 4 ס"מ, והשני עבה באמצעו ודק בקצהו. קוטרו הפנימי של בית הידית הוא 3.5 ס"מ. כלים דומים נתגלו באתרים משלהי התקופה הפרסית ומראשית התקופה ההלניסטית.
טבעת חותם - עשויה ברונזה הנושאת תיאור פולחן: שתי דמויות וביניהן מזבח. הדמות שמימין יושבת על כס וידיה מושטות אל המזבח; לראשה כובע. הדמות השנייה נושאת את ידיה לתפילה. המזבח הוא כן, לו בסיס רחב, ומעליו נישאות להבות בדגם סכמטי. המזבח מוגדל וממלא את מרבית החלל של החותם. טבעות החותם סגלגל, עשויות ביציקה אחת, מקורן בעולם ההלניסטי של המאות החמישית- הרביעית לפנה"ס.
ממצאים ארכאולוגיים מהתקופה הפרסית-הלניסטית > כלי חרס

כלי החרס שנמצאו באתר כוללים מספר מוגבל של טיפוסים השכיחים באזור ההר לאורך התקופות הפרסית- הלניסטית:
קדרות - מן התקופה הפרסית, נמצאו שני טיפוסים.
סירי בישול - שייכים לשני טיפוסים שחלקם ממשיכים מסורות מקומיות.
קנקנים - שפתם רבועה או מעובה ומזווה כלפי חוץ. שפה זו התפתחה מהשפה הקדומה, העבה והמתעגלת כלפי פנים; גם צוואר
הכלי עבר תהליך דומה: תחילה הצוואר והשפה נוטים פנימה ולאחר מכן הם זקופים וישרים. כלים אלה אופייניים לתקופה הפרסית ולראשית התקופה ההלניסטית.
פכים - משקפים את המעבר מן התקופה הפרסית לתקופה ההלניסטית שפת הכלי מתפתחת בדומה לשפות הקנקנים, מפשוטה ומתעגלת כלפי חוץ לשפה פשוטה או מעובה ומזווה כלפי חוץ. הפכים נתגלו ליד צפחת וטבעת החותם.
פכית - עשויה באבניים, אופיינית לתקופה ההלניסטית.
נמצאו גם: צפחת ונרות השייכים לתקופה ההלניסטית.
ממצאים ארכאולוגיים מהתקופה הפרסית-הלניסטית > מטבעות

מטבע טטרדרכמה מימיו של פיליפוס השלישי נתגלה על רצפת השכבה הפרסית-הלניסטית, נטבע סמוך לשנת 317 לפנה"ס. תיאור המטבע: פנים: ראש היראקלס הצעיר הפונה לימין ועוטה עור אריה; גב: זאוס יושב על כיסא ופונה לשמאל. בידו הימנית עיט, ובשמאלית שרביט. משמאל: חרטום אנייה, מסביב חרוטה כתובת ביוונית. המטבע עשוי כסף, 17.5 גרם.
ח'אן עות'מאני

המבנה הפרסי-הלניסטי ניטש במחצית הראשונה של המאה השנייה לפנה"ס. בתקופה העות'מאנית, חזר המבנה הקדום לשימוש. הוא הורחב והשתכלל, החלוקה הפנימית השתנתה ושטחו הורחב לכדי 1,200 מ"ר על ידי הוספת מבני שירות ותעשייה. תוספות ושינויים אלה, בעיקר חלוקתם של חדרי המבנה לשניים או שלושה חדרים קטנים, מחזקים את ההנחה כי המבנה שימש בתקופה העות'מאנית כחאן, על הדרך שבין אזור אֶ-נַּבִּי צַמְוִיל[דרושה הבהרה] - לאזור אבו גוש. ברוב החדרים נמצאו מעין טאבונים ששימשו כמתקני חימום לעוברי אורח.
בחזית המבנה השתרעה חצר גדולה, מוקפת גדר אבן. האגף הדרומי ( 2.6* 12.0 מ') נחלק לשני טורים חדרים, ששימשו כנראה כמחסנים. מדרום לאגף זה נחשף חדר מוארך בו הותקנה גת גדולה בעלת שני משטחי דריכה, המתנקזים אל בור איסוף.
ח'אן עות'מאני > ממצאים ארכאולוגיים מהתקופה העות'מאנית

הרחבת המבנה בתקופה העות'מאנית תוספת החדרים, ושינוי בחלוקה הפנימית השפיעה באופן ישיר על כמות הממצאים הארכאולוגיים שנמצאו בשטח מתקופה זו. בחצר המבנה נמצא כבשן ששימש להתכת מתכות, דפנותיו עשוית מטיט שהשתמרו; (בפינתו הדרום-מזרחית של הכבשן קרוע פתח למפוח). הכבשן נתון בתוך מבנה סגלגל, התחום בקיר אבן, שהשתמר לגובה נדבך אחד. במרכז הכבשן שרדה אבן המשוקעת בבור חצוב, ששימשה כבסיס לעמוד תמך לתקרת הכבשן.
מקטרות עות'מאניות
מטבעות עות'מאניות: על רצפת השכבה המאוחרת נמצאו שני מטבעות מנוקבות, עובדה המעידה כי המטבע שימש, כנראה בתכשיט בשימוש משני. המטבע מתוארך לתקופת מחמוד הראשון (1730). מטבעת קונסטנטינופול. פנים: טוגרה; גב: כתובת בערבית שתרגומה "נטבע בקונסטנטינה בשנת 1143"; כסף אקצ'ה. 0.56 גרם.
הערות שוליים

↑  זאב וילנאי, אריאל: אנציקלופדייה לידיעת ארץ ישראל. תל אביב : עם עובד - תרבות וחינוך, תשמ"ג, עמ' 1166
↑  דדון, מיכאל."הר אדר". חדשות ארכאולוגיות כרך קא/קב.(1994):77-76.
↑  דדון, מיכאל. "הר אדר".עתיקות: דוחות ומחקרים על חפירות ביהודה ובשומרון 32.(1997)70-71.
↑  גיטלר, חיים. "המטבעות מהר אדר".עתיקות: דוחות ומחקרים על חפירות ביהודה ובשומרון 32.(1997): 80-81.
חברת קרוגר

| --- | --- |


מטה החברה
 נתונים כלליים
 סוג:  חברה ציבורית, נסחרת ב-NYSE, סמלה KR
 בורסה:  הבורסה לניירות ערך בניו יורק (KR) 
 מייסדים:  ברנרד קרוגר
 תקופת הפעילות:  1883–הווה (כ־141 שנים) 
 חברות בנות:  The Little Clinic  Harris Teeter  Fred Meyer  Smith's Food and Drug  84.51°  Ralphs 
 מיקום המטה:  סינסינטי 
 משרד ראשי:  סינסינטי, אוהיו, ארצות הברית
 ענפי תעשייה:  קמעונאות, manufacture of bakery and farinaceous products 
 מוצרים עיקריים:  סופרמרקטים, חנויות כלבו, חנויות נוחות
 שווי שוק:  39.94 מיליארד דולר (10 באוקטובר 2024)
 הכנסות:  148,258,000,000 דולר אמריקאי (נכון ל־2022) 
 רווח תפעולי:  4,126,000,000 דולר אמריקאי (נכון ל־2022) 
 רווח:  2,244,000,000 דולר אמריקאי (נכון ל־2022) 
 יו"ר:  רודני מקמילן
 מנכ"ל:  רודני מקמילן
 עובדים:  453,000 (נכון ל־2018) 
  
 www.kroger.com
 
חברת קרוגר (באנגלית: The Kroger Company) היא חברה קמעונאית אמריקאית שנוסדה על ידי ברנרד קרוגר בשנת 1883 בסינסינטי, אוהיו. זוהי רשת הסופרמרקטים הגדולה בארצות הברית במונחי הכנסות (כ-108 מיליארד דולר בשנת 2014). קרוגר היא גם הקמעונאית השנייה בגודלה בארצות הברית אחרי וול-מארט, והרביעית בגודלה בעולם נכון לדצמבר 2022 אחרי וולמארט, קוסטקו וסבן אילבן.
נכון לפברואר 2016, החברה מפעילה, בין במישרין ובין באמצעות חברות בנות שלה, 2,774 חנויות ב-35 מדינות בארצות הברית. החנויות אותן מפעילה קרוגר כוללות בעיקר: סופרמרקטים, חנויות כלבו, חנויות נוחות וחנויות תכשיטים. 
בנוסף, מפעילה החברה 37 מתקנים לעיבוד או לייצור מזון, 1,360 מרכזי דלק-סופרמרקט (המצאה ייחודית של קרוגר) ו-2,122 בתי מרקחת.
היסטוריה

בשנת 1883 השקיע ברנרד "ברני" קרוגר את חסכונותיו בהקמת חנות מכולת בסינסינטי. המוטו שלו היה: "היה מיוחד. לעולם אל תמכור משהו שלא היית רוצה בעצמך". בשנת 1901 הייתה קרוגר לרשת הראשונה שאופה לחם בעצמה, וכך חוסכת ללקוחותיה את הטירחה ללכת למאפייה. בשנת 1904 רכש קרוגר רשת לשיווק בשר ומיזג את פעילותה עם הפעילות הקיימת, וכך הייתה קרוגר למכולת הראשונה שמכרה גם בשר.
הקמת החברה באופן רשמי הייתה בשנת 1902 בשם "The Kroger Grocery and Baking Company".
ברבות השנים התרחבה החברה וחדרה למדינות נוספות בארצות הברית, וגם גיוונה את תחומי פעילותה, בעיקר על ידי רכישות של רשתות קיימות.
בנובמבר 2015 הכריזה קרוגר על רכישתה של רשת Roundy's המפעילה סופרמרקטים בוויסקונסין ובאילינוי, תמורת כ-800 מיליון דולר. בעקבות הרכישה תחזור קרוגר לפעול בוויסקונסין, לאחר 43 שנים בהן לא פעלה שם.
סוגי חנויות

קרוגר מחזיקה במגוון סוגי חנויות, העיקריים שבהם:
סופרמרקטים משולבים עם בית מרקחת
מרכזי דלק-סופרמרקט
חנויות מרובות מחלקות (Multi Department Stores)
חנויות מחסנים (Warehouse stores)
חנויות תכשיטים
חנויות נוחות
מרפאות קמעונאיות (Convenient care clinics)